CELEX: 32021D1992
Language: lt
Date: 2021-11-15 00:00:00
Title: Komisijos įgyvendinimo sprendimas (ES) 2021/1992 2021 m. lapkričio 15 d. dėl žaislams taikomų darniųjų standartų, parengtų siekiant užtikrinti Europos Parlamento ir Tarybos direktyvos 2009/48/EB įgyvendinimą

2021 11 16   
               
               
                  LT
               
               
                  Europos Sąjungos oficialusis leidinys
               
               
                  L 405/14
               
            
         KOMISIJOS ĮGYVENDINIMO SPRENDIMAS (ES) 2021/1992
         2021 m. lapkričio 15 d.
         dėl žaislams taikomų darniųjų standartų, parengtų siekiant užtikrinti Europos Parlamento ir Tarybos direktyvos 2009/48/EB įgyvendinimą
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (1), ypač į jo 10 straipsnio 6 dalį,
         kadangi:
         
                     (1)
                  
                  
                     remiantis Europos Parlamento ir Tarybos direktyvos 2009/48/EB (2) 13 straipsniu, daroma prielaida, kad žaislai, atitinkantys darniuosius standartus arba jų dalis, kurių nuorodos yra paskelbtos Europos Sąjungos oficialiajame leidinyje, atitinka reikalavimus, kuriuos apima minėti standartai arba jų dalys, kaip nustatyta Direktyvos 2009/48/EB 10 straipsnyje ir tos direktyvos II priede;
                  
               
                     (2)
                  
                  
                     Direktyvos 2009/48/EB II priedo I dalyje nustatyti konkretūs reikalavimai dėl fizinių ir mechaninių savybių (įskaitant nuostatas, kuriomis siekiama užtikrinti, kad žaislai būtų pagaminti taip, kad nesukeltų nudegimų, nusiplikymų ar kitų fizinių sužeidimų), o II priedo II dalyje – specialūs reikalavimai, kuriais siekiama užtikrinti aukšto lygio žaislų saugą, susijusią su degumo pavojais. Direktyvos 2009/48/EB II priedo III dalyje taip pat nustatyti specialūs reikalavimai siekiant užtikrinti, kad nekiltų rizika, jog bus pakenkta žmonių sveikatai dėl cheminių medžiagų ar mišinių, iš kurių žaislai sudaryti ar kurių yra jų sudėtyje, poveikio. Be to, 10 straipsnio 2 dalyje nustatytas bendrasis saugos reikalavimas, 11 straipsnio 2 dalyje nustatyti ant žaislų pateikiamiems įspėjimams taikomi reikalavimai, o Direktyvos 2009/48/EB V priede nustatyti ant žaislų pateikiami įspėjimai, įskaitant specialius įspėjimus, pateikiamus ant cheminių žaislų;
                  
               
                     (3)
                  
                  
                     2009 m. liepos 9 d. raštu Nr. M/445 (3) Komisija pateikė prašymą Europos standartizacijos komitetui (CEN) ir Europos elektrotechnikos standartizacijos komitetui (CENELEC) dėl naujų darniųjų standartų parengimo ir galiojančių darniųjų standartų peržiūros siekiant užtikrinti Direktyvos 2009/48/EB įgyvendinimą;
                  
               
                     (4)
                  
                  
                     CEN, remdamasis 2009 m. liepos 9 d. prašymu Nr. M/445, peržiūrėjo darnųjį standartą EN 71-2:2011+A1:2014 „Žaislų sauga. 2 dalis. Užsiliepsnojamumas“, kurio nuoroda buvo paskelbta Komisijos įgyvendinimo sprendimu (ES) 2021/867 (4). Po to buvo priimtas darnusis standartas EN 71-2:2020;
                  
               
                     (5)
                  
                  
                     darnusis standartas EN 71-2:2020 yra aiškesnis ir tikslesnis nei jo pirmtakas EN 71-2:2011+A1:2014. Be kita ko, jame yra: daugiau apibrėžčių, kuriomis geriau apibūdinama, kuriems žaislams taikomos standarto specifikacijos; aiškesnė ir tikslesnė formuluotė; naujos specifikacijos, skirtos teminiams kostiumams, kuriuose yra palaidų kamšalų; papildomos specifikacijos, kuriomis nurodoma kaip skalbti arba valyti (arba ne) teminius kostiumus prieš bandymą; mažesnių žaislų dalių bandymų, jas sujungiant, specifikacijos, taip pat užpildų, papuošimų ir dekoracijų bandymai; persirengimo žaislų (kaip antai veido kaukių ar šalmų) ir teminių kostiumų aiškinamieji pavyzdžiai ir nurodymai, kaip juos išbandyti; struktūrinės schemos, kuriose parodyta, kaip paimti teminių kostiumų bandinius;
                  
               
                     (6)
                  
                  
                     CEN, remdamasis 2009 m. liepos 9 d. prašymu Nr. M/445, taip pat peržiūrėjo darnųjį standartą EN 71-3:2019 „Žaislų sauga. 3 dalis. Tam tikrų elementų migracija“, kurio nuoroda buvo paskelbta Įgyvendinimo sprendimu (ES) 2021/867. Po to buvo priimtas darnusis standartas EN 71-3:2019+A1:2021;
                  
               
                     (7)
                  
                  
                     darniuoju standartu EN 71-3:2019+A1:2021 atnaujinamas Direktyvoje 2009/48/EB pateiktas teisės aktuose nustatytų žaisluose esančių elementų ribinių verčių sąrašas. Atnaujinimas susijęs su aliuminiu, kuriam nuo 2021 m. gegužės 20 d. (5) turėjo būti taikomos griežtesnės ribinės vertės. Jis taip pat susijęs su chromu (VI), kurio ankstesnė ribinė vertė buvo panaikinta. Matematinė formulė, pagal kurią apskaičiuojamas chromo (VI) išsiskyrimas iš žaislo bandinio, pritaikyta bandymo procedūrai. Visi kiti pakeitimai yra redakciniai;
                  
               
                     (8)
                  
                  
                     CEN, remdamasis 2009 m. liepos 9 d. prašymu Nr. M/445, dar kartą peržiūrėjo darnųjį standartą EN 71-4:2013 „Žaislų sauga. 4 dalis. Eksperimentiniai rinkiniai cheminiams ir panašiems bandymams“, kurio nuoroda paskelbta Įgyvendinimo sprendimu (ES) 2021/867. Po to buvo priimtas darnusis standartas EN 71-4:2020;
                  
               
                     (9)
                  
                  
                     dėl gausių redakcinių pakeitimų darnusis standartas EN 71-4:2020 yra aiškesnis nei jo pirmtakas EN 71-4:2013. Be to, dažniau ir nuosekliau naudojamos Europos Parlamento ir Tarybos reglamento (EB) Nr. 1272/2008 (6) piktogramos ir signaliniai žodžiai. Be to, vaikų sunkiai atidaromų talpyklų specifikacijos šiuo metu grindžiamos nusistovėjusiu tarptautiniu standartu, kurį perėmė CEN. Tam tikriems eksperimentiniams rinkiniams dabar reikia akių apsaugos priemonių. Galiausiai pateikta daugiau paaiškinimų dėl specifikacijų loginio pagrindo;
                  
               
                     (10)
                  
                  
                     CEN, remdamasis 2009 m. liepos 9 d. prašymu Nr. M/445, peržiūrėjo darnųjį standartą EN 71-13:2014 „Žaislų sauga. 13 dalis. Uoslės lavinimo žaidimai, kosmetikos rinkiniai ir skonio lavinimo žaidimai“, kurio nuoroda paskelbta Įgyvendinimo sprendimu (ES) 2021/867. Po to buvo priimtas darnusis standartas EN 71-13:2021;
                  
               
                     (11)
                  
                  
                     darniojo standarto EN 71-13:2021 specifikacijos aiškiau susietos su Direktyvos 2009/48/EB reikalavimais. Visų pirma Direktyvos 2009/48/EB V priedo B dalyje nustatytos specifikacijos, susijusios su konkrečiais įspėjimais ir nurodymais, buvo išplėstos ir labiau susijusios su uoslės lavinimo žaidimais, kosmetikos rinkiniais ir skonio lavinimo žaidimais, kuriuose yra tam tikrų alerginių kvapiųjų medžiagų. Be to, atitinkamuose žaidimuose ir rinkiniuose esančių vaikų sunkiai atidaromų talpyklų uždarymo įtaisų specifikacijos dabar grindžiamos tarptautiniu standartu EN ISO 8317:2015 „Vaikų sunkiai atidaromos pakuotės. Darinėjamųjų pakuočių reikalavimai ir bandymo procedūros“. EN ISO 8317:2015 nustatytas bandymo metodas pakeičia ankstesnį metodą, nustatytą standarte EN 71-13:2014. Galiausiai atnaujintos nuorodos į Sąjungos teisės aktus, visų pirma į maisto saugos teisės aktus;
                  
               
                     (12)
                  
                  
                     Komisija kartu su CEN įvertino, ar CEN parengti darnieji standartai EN 71-2:2020, EN 71-3:2019+A1:2021, EN 71-4:2020 ir EN 71-13:2021 atitinka 2009 m. liepos 9 d. prašymą Nr. M/445. Minėti keturi darnieji standartai atitinka reikalavimus, kuriuos šiais standartais siekiama apimti ir kurie nustatyti Direktyvoje 2009/48/EB. Todėl tų standartų nuorodas tikslinga paskelbti Europos Sąjungos oficialiajame leidinyje;
                  
               
                     (13)
                  
                  
                     darniaisiais standartais EN 71-2:2020, EN 71-3:2019+A1:2021, EN 71-4:2020 ir EN 71-13:2021 atitinkamai pakeičiami darnieji standartai EN 71-2:2011+A1:2014, EN 71-3:2019, EN 71-4:2013 ir EN 71-13:2014. Todėl reikėtų panaikinti šių standartų nuorodas Europos Sąjungos oficialiajame leidinyje. Siekiant suteikti žaislų gamintojams pakankamai laiko savo gaminius pritaikyti prie peržiūrėtų darniųjų standartų EN 71-2:2020, EN 71-3:2019+A1:2021, EN 71-4:2020 ir EN 71-13:2021 specifikacijų, būtina atidėti darniųjų standartų EN 71-2:2011+A1:2014, EN 71-3:2019, EN 71-4:2013 ir EN 71-13:2014 nuorodų panaikinimą;
                  
               
                     (14)
                  
                  
                     siekiant aiškumo, racionalumo ir supaprastinimo, išsamus darniųjų standartų, parengtų siekiant užtikrinti Direktyvos 2009/48/EB įgyvendinimą ir atitinkančių keliamus reikalavimus, nuorodų sąrašas turėtų būti paskelbtas vienu teisės aktu. Darniųjų standartų, parengtų siekiant užtikrinti Direktyvos 2009/48/EB įgyvendinimą, nuorodos šiuo metu paskelbtos Komisijos įgyvendinimo sprendimais (ES) 2021/867 ir (ES) 2019/1728 (7). Todėl Įgyvendinimo sprendimą (ES) 2021/867 būtina pakeisti nauju sprendimu;
                  
               
                     (15)
                  
                  
                     nuo darniojo standarto nuorodos paskelbimo Europos Sąjungos oficialiajame leidinyje dienos to standarto laikymasis leidžia daryti atitikties Sąjungos derinamuosiuose teisės aktuose nustatytiems atitinkamiems esminiams reikalavimams prielaidą. Todėl šis sprendimas turėtų įsigalioti jo paskelbimo dieną,
                  
               PRIĖMĖ ŠĮ SPRENDIMĄ:
         
            1 straipsnis
            Šio sprendimo I priede išvardytos žaislams taikomų darniųjų standartų, parengtų siekiant užtikrinti Direktyvos 2009/48/EB įgyvendinimą, nuorodos skelbiamos Europos Sąjungos oficialiajame leidinyje.
         
         
            2 straipsnis
            Įgyvendinimo sprendimas (ES) 2021/867 panaikinamas.
            Tačiau Įgyvendinimo sprendimo (ES) 2021/867 1 straipsnis toliau taikomas šio sprendimo II priede išvardytoms žaislams taikomų darniųjų standartų, parengtų siekiant užtikrinti Direktyvos 2009/48/EB įgyvendinimą, nuorodoms iki tame priede nustatytų datų.
            Be to, Įgyvendinimo sprendimo (ES) 2019/1728 1 straipsnis toliau taikomas šio sprendimo III priede išvardytoms žaislams taikomų darniųjų standartų, parengtų siekiant užtikrinti Direktyvos 2009/48/EB įgyvendinimą, nuorodoms iki tame priede nustatytų datų.
         
         
            3 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2021 m. lapkričio 15 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 316, 2012 11 14, p. 12.
         
            (2)  2009 m. birželio 18 d. Europos Parlamento ir Tarybos direktyva 2009/48/EB dėl žaislų saugos, OL L 170, 2009 6 30, p. 1.
         
            (3)  2009 m. liepos 9 d. raštas Nr. M/445 dėl standartizavimo įgaliojimo CEN ir CENELEC pagal Direktyvą 2009/48/EB dėl žaislų saugos, kuria peržiūrima Direktyva 88/378/EEB.
         
            (4)  2021 m. gegužės 28 d. Komisijos įgyvendinimo sprendimas (ES) 2021/867 dėl žaislams taikomų darniųjų standartų, parengtų siekiant užtikrinti Europos Parlamento ir Tarybos direktyvos 2009/48/EB įgyvendinimą (OL L 190, 2021 5 31, p. 96).
         
            (5)  2019 m. lapkričio 18 d. Komisijos direktyva (ES) 2019/1922, kuria, derinant prie technikos ir mokslo pažangos, iš dalies keičiamos Europos Parlamento ir Tarybos direktyvos 2009/48/EB dėl žaislų saugos II priedo III dalies 13 punkto nuostatos dėl aliuminio (OL L 298, 2019 11 19, p. 5).
         
            (6)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).
         
            (7)  2019 m. spalio 15 d. Komisijos įgyvendinimo sprendimas (ES) 2019/1728 dėl žaislams taikomų darniųjų standartų, parengtų siekiant užtikrinti Europos Parlamento ir Tarybos direktyvos 2009/48/EB įgyvendinimą (OL L 263, 2019 10 16, p. 32).
      
      
         
            I PRIEDAS
            
                        Nr.
                     
                     
                        Standarto nuoroda
                     
                  
                        1.
                     
                     
                        EN 71-1:2014+A1:2018
                        „Žaislų sauga. 1 dalis. Mechaninės ir fizikinės savybės“
                     
                  
                        2.
                     
                     
                        EN 71-2:2020
                        „Žaislų sauga. 2 dalis. Užsiliepsnojamumas“
                     
                  
                        3.
                     
                     
                        EN 71-3:2019+A1:2021
                        „Žaislų sauga. 3 dalis. Tam tikrų elementų migracija“
                     
                  
                        4.
                     
                     
                        EN 71-4:2020
                        „Žaislų sauga. 4 dalis. Eksperimentiniai rinkiniai cheminiams ir panašiems bandymams“
                     
                  
                        5.
                     
                     
                        EN 71-5:2015
                        „Žaislų sauga. 5 dalis. Cheminiai žaislai (rinkiniai), kitokie nei eksperimentiniai rinkiniai“
                     
                  
                        6.
                     
                     
                        EN 71-7:2014+A3:2020
                        „Žaislų sauga. 7 dalis. Pirštais tepami dažai. Reikalavimai ir bandymo metodai“
                     
                  
                        7.
                     
                     
                        EN 71-8:2018
                        „Žaislų sauga. 8 dalis. Buitiniai judrumo žaislai“
                     
                  
                        8.
                     
                     
                        EN 71-12:2016
                        „Žaislų sauga. 12 dalis. N-nitrozoaminai ir N-nitrojunginiai“
                        
                           Informacinis pranešimas. Standarto „EN 71-12:2016 „Žaislų sauga. 12 dalis. N-nitrozoaminai ir N-nitrojunginiai“ 4.2 punkto 2 lentelės a punkto ribinės vertės yra mažesnės už Direktyvos 2009/48/EB II priedo III dalies 8 punkte nustatytas ribines vertes. Konkrečiai šios vertės yra tokios:
                     
                  
                        Medžiaga
                     
                     
                        Standartas EN 71-12:2016
                     
                     
                        Direktyva 2009/48/EB
                     
                  
                        N-nitrozoaminai
                     
                     
                        0,01 mg/kg
                     
                     
                        0,05 mg/kg
                     
                  
                        N-nitrojunginiai
                     
                     
                        0,1 mg/kg
                     
                     
                        1 mg/kg
                     
                  
                        9.
                     
                     
                        EN 71-13:2021
                        „Žaislų sauga. 13 dalis. Uoslės lavinimo žaidimai, kosmetikos rinkiniai ir skonio lavinimo žaidimai“
                     
                  
                        10.
                     
                     
                        EN 71-14:2018
                        „Žaislų sauga. 14 dalis. Buitiniai batutai“
                     
                  
                        11.
                     
                     
                        EN IEC 62115:2020
                        „Elektriniai žaislai. Sauga“
                        EN IEC 62115:2020/A11:2020
                     
                  
      
      
         
            II PRIEDAS
            
                        Nr.
                     
                     
                        Standarto nuoroda
                     
                     
                        Panaikinimo data
                     
                  
                        1.
                     
                     
                        EN 71-2:2011+A1:2014
                        „Žaislų sauga. 2 dalis. Užsiliepsnojamumas“
                     
                     
                        2022 m. gegužės 15 d.
                     
                  
                        2.
                     
                     
                        EN 71-3:2019
                        „Žaislų sauga. 3 dalis. Tam tikrų elementų migracija“
                     
                     
                        2022 m. gegužės 15 d.
                     
                  
                        3.
                     
                     
                        EN 71-4:2013
                        „Žaislų sauga. 4 dalis. Eksperimentiniai rinkiniai cheminiams ir panašiems bandymams“
                     
                     
                        2022 m. gegužės 15 d.
                     
                  
                        4.
                     
                     
                        EN 71-13:2014
                        „Žaislų sauga. 13 dalis. Uoslės lavinimo žaidimai, kosmetikos rinkiniai ir skonio lavinimo žaidimai“
                     
                     
                        2022 m. gegužės 15 d.
                     
                  
      
      
         
            III PRIEDAS
            
                        Nr.
                     
                     
                        Standarto nuoroda
                     
                     
                        Panaikinimo data
                     
                  
                        1.
                     
                     
                        EN 71-7:2014+A2:2018
                        „Žaislų sauga. 7 dalis. Pirštais tepami dažai. Reikalavimai ir bandymo metodai“
                        
                           Pastaba. Atitikties prielaida taikoma iki didžiausiosios leidžiamosios leidžiamo konservanto klimbazolo (šio standarto B priedo B.1 lentelės 22 įrašas) 0,2 % koncentracijos (ne 0,5 %). Tai grindžiama Vartotojų saugos mokslinio komiteto (VSMK) nuomonės priedėliu „ADDENDUM to the Opinion on Climbazole (P64) ref. SCCS/1506/13“, priimtu paskelbus CEN standartą.
                        https://ec.europa.eu/health/sites/health/files/scientific_committees/consumer_safety/docs/sccs_o_212.pdf
                     
                     
                        2021 m. lapkričio 28 d.
                     
                  
                        2.
                     
                     
                        EN 71-12:2013
                        „Žaislų sauga. 12 dalis. N-nitrozoaminai ir N-nitrojunginiai“
                     
                     
                        2021 m. lapkričio 28 d.
                     
                  
                        3.
                     
                     
                        EN 62115:2005
                        „Elektriniai žaislai. Sauga“ (IEC 62115:2003 + A1:2004, modifikuotas)
                        EN 62115 :2005/A2:2011 (IEC 62115:2003/A2:2010, modifikuotas)
                        EN 62115:2005/A2:2011/AC:2011
                        EN 62115:2005/A11:2012
                        EN 62115:2005/A11:2012/AC:2013
                        EN 62115:2005/A12:2015
                     
                     
                        2022 m. vasario 21 d.